Μαργκότ Φοντέιν

Η Μάργκο Φοντέυν (αγγλ. Margot Fonteyn, 18 Μαΐου 1919 – 21 Φεβρουαρίου 1991) ήταν Αγγλίδα μπαλαρίνα. Θεωρείται ευρέως ως μία από τις σημαντικότερες χορεύτριες κλασικού μπαλέτου όλων των εποχών. Πέρασε ολόκληρη την καριέρα της ως χορεύτρια του βρετανικού Βασιλικού Μπαλέτου.

Βιογραφία
Η Μάργκο Φοντέυν γεννήθηκε στις 18 Μαΐου 1919 στο Ράιγκεητ του Σάρρεϋ στην Αγγλία ως Μάργκαρετ Έβελευν Χούκαμ, ένα όνομα που άλλαξε όταν ξεκίνησε την καριέρα της στον χορό. Ήταν κόρη του Φήλιξ Τζον Χούκαμ, μηχανολόγου μηχανικού, και της Χίλντα Άτσισον Φόντες. Τα πρώτα βήματα στον χορό τα έκανε στην ηλικία των τεσσάρων χρόνων, σε μια σχολή στο Ήλινγκ του δυτικού Λονδίνου μαζί με τον αδελφό της Φήλιξ, και δεν σταμάτησε να ασχολείται με τον χορό παρά μόνο όταν έφτασε στην ηλικία των 67 χρόνων. Στα οκτώ της χρόνια αναγκάστηκε να ακολουθήσει την οικογένειά της στη Σαγκάη, όπου οι γονείς της βρήκαν εργασία σε μια εταιρεία καπνού. Επέστρεψε οριστικά το 1933 και σπούδασε στο Λονδίνο κοντά στη Σεραφίνα Αστάφιεβα.

Το 1934 έγινε μέλος των μπαλέτων Βικ-Ουέλλς (μετέπειτα μπαλέτο Σάντλερ'ς Ουέλλς και στη συνέχεια Βασιλικά Μπαλέτα). Τον επόμενο χρόνο διαδέχθηκε σε ορισμένους ρόλους τη διάσημη Αγγλίδα χορεύτρια Αλίσια Μάρκοβα και μέχρι το 1940 είχε αναδειχθεί σε πρίμα μπαλαρίνα του συγκεκριμένου μπαλέτου. Η Φοντέυν έκανε το ντεμπούτο της στον Καρυοθραύστη το 1934 και μέχρι το 1961, αναδείχθηκε σε μία από τις πλέον γνωστές μπαλαρίνες στον κόσμο, κάνοντας μια λαμπρή καριέρα.

Στις 6, 7 και 8 Σεπτεμβρίου 1961, η Φοντέυν με το Βασιλικό Μπαλέτο της Αγγλίας χόρεψε στη σκιά της ΑκρόποληςΦύλλο εφημερίδας "Έθνος" της 5 Σεπτεμβρίου 1961, σελ. 2: Άρης Φέτζιας, "Θεατρικά Νέα - Στα πλαίσια του Φεστιβάλ - Έφθασε χθες η Μαργκότ Φοντέϋν, επικεφαλής του 'Ρόαγιαλ Μπαλλέτ'" εντυπωσιάζοντας στον ρόλο της Οντίλ στη Λίμνη των Κύκνων. Οι εμφανίσεις της στο Ωδείο Ηρώδου του Αττικού, στο πλαίσιο του Φεστιβάλ Αθηνών, έμειναν αλησμόνητεςΓοητεύουν Νουρέγιεφ-Φοντέιν, Ιστορικό Λεύκωμα 1961, σελ. 149, εκδ. Καθημερινή (1997).

Το 1962, δημιούργησε θρυλικό ντουέτο με τον Σοβιετικό χορευτή Ρουντόλφ Νουρέγιεφ, που αυτομόλησε στη Δύση. Εκτός από συνεργάτες οι δυο τους ήταν πάρα πολύ στενοί φίλοιMeredith Daneman, Margot Fonteyn, Viking (2004) ISBN 0-670-84370-9. Η συνεργασία της Φοντέυν με τον Νουρέγιεφ σκιάστηκε από ερωτηματικά και φήμες που ήθελαν τη 43χρονη τότε Μάργκο Φοντέυν να «ξαναζωντανεύει» και να κάνει δεύτερη καριέρα, εις βάρος εξίσου καλών ή ικανότερων χορευτριώνΡούντολφ Νουρέγεφ εφημερίδα ΤΟ ΒΗΜΑ. Αποσύρθηκε στα τέλη της δεκαετίας του 1970, αλλά μέχρι τον θάνατό της παρέμεινε ενεργό μέλος της χορευτικής κοινότητας.

Η Φοντέυν δημιούργησε «σχολή» χάρη στη λυρική και αρμονική της κίνηση, και την τέλεια τεχνική της. Αν και οι ρόλοι που την έκαναν διάσημη ήταν κυρίως κλασικοί (Ζιζέλ, Σύλβια, Σταχτοπούτα κ.ά.), εκτιμήθηκε περισσότερο στις ερμηνείες σύγχρονου μπαλέτου. Εκτός από την παγκόσμια φήμη της, τιμήθηκε με αναρίθμητα βραβεία για την προσφορά της στην τέχνη.

Το 2010 αποκαλύφθηκε ότι η διάσημη Βρετανίδα μπαλαρίνα ήταν αναμεμειγμένη σε απόπειρα πραξικοπήματος κατά της κυβέρνησης του Παναμά τη δεκαετία του 1950, όπου τη συνωμοσία κατά της τοπικής κυβέρνησης υποστήριζε ο Κουβανός ηγέτης Φιντέλ ΚάστροDame Margot Fonteyn and the Panama sanitary towel coup BBC NewsDame Margot Fonteyn: the ballerina and the attempted coup in Panama The Guardian.

Ταινίες
Ρωμαίος και Ιουλιέτα (Romeo & Juliet, 1966). Η άψογη κλασική τεχνική της Μάργκο Φοντέυν και η μαγνητική προσωπικότητα του Ρουντόλφ Νουρέγιεφ -κορυφαίο το εκπληκτικό pas de deux στον κήπο- συνθέτουν μία ανεπανάληπτη σκηνική παρουσία και περνούν στο πάνθεον των μεγάλων μορφών της ορχηστικής τέχνηςΡωμαίος και Ιουλιέτα DVD Delivery. 
Η λίμνη των κύκνων (Swan Lake)Swan Lake Video Inn.

Παραπομπές


 Εξωτερικοί σύνδεσμοι 

Μάργκο Φοντέυν... πουέντ από χρυσάφι tvxs.gr
Μάργκο Φοντέυν: η μπαλαρίνα με την αρμονική κίνηση και την τέλεια τεχνική! in.gr/Ψυχαγωγία
Η σύλληψη του Νουρέγιεφ και της Φοντέυν για ναρκωτικά, σε σπίτι χίπηδων Μηχανή του χρόνου

Κατηγορία:Άγγλοι χορευτές